**Լուի Բրենդայս** (անգլ.՝ **Louis Dembitz Brandeis**, նոյեմբերի 13, 1856(1856-11-13)[…], Լուիսվիլ, Կենտուկի, ԱՄՆ - հոկտեմբերի 5, 1941(1941-10-05)[…], Վաշինգտոն, Կոլումբիայի շրջան, ԱՄՆ), ամերիկացի իրավաբան, ում անունով կոչվել է Բրանդայսի համալսարանը։ 1916-1939 թվականներին եղել է Միացյալ Նահանգների Գերագույն դատարանի անդամ։

Կենսագրություն
--------------

Ծնվել է 1856 թվականի նոյեմբերի 13-ին Կենտուկի նահանգում՝ Լուիսվիլեում, հրեական ընտանիքում։ Նրա ծնողները ներգաղթել էին Բոհեմից։

ԱՄՆ-ի քաղաքացիական պատերազմի ժամանակ ծնողները ստիպված են եղել ժամանակավորապես տեղափոխվել Ինդիանա։ Այնուհետև հայրը 1872 թվականին ընտանիքին տեղափոխեց Եվրոպա և ինքը վերադարձավ ԱՄՆ։

14 տարեկանում Լուին ավարտեց *Louisville Male High School* դպրոցը։ 1872 թվականից գտնվում էր Եվրոպայում և և սովորում դրեզդենի *Annen-Realschule* դպրոցում։ 1875 թվականին վերադառնալով ԱՄՆ սովորել է Հարվարդյան իրավաբանական դպրոցում, որն ավարտել է 20 տարեկանում և միացել *Pow-Wow* ակումբին։ Ինստիտուտն ավարտելուց հետո մեկ տարի մնաց Հարվարդում, որտեղ ուսումնասիրել է իրավունքը։ 1878 թվականին սկսել է աշխատել Սենթ Լուիս իրավաբանական ընկերությունում, որտեղ իրավաբանական ամսագրում հրապարակել է իր առաջին աշխատանքը։ Յոթ ամիս աշխատելուց հետո նա ընդունեց իր Հարվարդի դասընկեր Սամուել ՈՒարենի (անգլ.՝ Samuel Dennis Warren) առաջարկը` Բոստոնում իրավաբանական ընկերություն ստեղծելու համար։

Բրենդեյսը (կենտրոնում) սեփական գրասենյակում, 1916 թվական
Երկու տարի Գրեյի մոտ աշխատելով որպես դպիր Լուին շարունակել է իր գործունեությունը Ուարենի հետ իրենց սեփական իրավաբանական ընկերությունում, որը շատ հաջող էր։ Այդ ժամանակ արդարադատության գլխավոր ղեկավար Մելվիլ Ֆուլերը (անգլ.՝ Melville Fuller) խորհուրդ է տվել նրան համագործակցել Միացյալ Նահանգների արևելքում գտնվող լավագույն փաստաբաններից մեկի հետ։ Բրենդեյսի և Ուարենի ընկերությունը սկսեց իր գործունեությունը 1879 թվականին, այսօր գործում է *Nutter McClennen & Fish* անվամբ։
Շուտով Լուի Բրենդեյսը դարձավ առաջադեմ շարժման առաջատար, ով օրենքը դարձրեց որպես սոցիալական փոփոխոթյունների գործիք։ Անցկացրել է բազմաթիվ հաջողված գործեր, այդ թվում *Pinchot-Ballinger*-ի հետաքննությունը, որտեղ նա աջակցել է ԱՄՆ-ի բնապահպանական շարժմանը։ 1912 թվականին մասնակցել է նախագահական քարոզարշավին՝ աջակցելով թեկնածու Վուդրո Վիլսոնին, որը դարձավ նախագահ։

Մահացել է սրտի կաթվածից 1941 թվականի հոկտեմբերի 5-ին Վաշինգտոնում:Կնոջ մոխրի հետ միասին իր մոխիրը ևս թաղված է Լուիսվիլում։

### Անձնական կյանք

1890 թվականին նշանադրվել է Ալիս Գորդմարկի հետ(անգլ.՝ Alice Goldmark), ով Ջոզեֆ Գոլդմարկի դուստրն էր։ Նրանք ամուսնացան 1891 թվականի մարտի 23-ին Ալիսայի ծնողների տանը՝ Նյու Յորքում։ Այնուհետև նորապսակները տեղափոխվեցին իրենց սեփական համեստ տուն։ Ընտանիքում ծնվեցին երկու դուստրեր՝ Սյուզան (1893) և Էլիզաբեթ (1896)։

Ընտանիքն ապրում էր լայն պայմաններում։ Նրանք Մասսաչուսեթս նահանգում կառուցել են ամառանոց, որտեղ անցկացրել են բազմաթիվ հանգստյան օրեր։ Լուին և Ալիսը միշտ խուսափել են շքեղ ընդունելություններից և պաշտոնական երեկոներից, ճամփորդության ժամանակ շքեղ հյուրանոցներում չէին ապրում։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Encyclopædia Britannica
3. 1 2  *Strum P.* Brandeis, Louis Dembitz (13 November 1856–05 October 1941), "people's attorney" and U.S. Supreme Court justice // *American National Biography Online* / S. Ware — [New York]: Oxford University Press, 2017. — ISSN 1470-6229 — doi:10.1093/ANB/9780198606697.ARTICLE.1100097
4. ↑  Louis Dembitz Brandeis(անգլ.)
5. ↑  Alice Goldmark Brandeis(անգլ.)

Արտաքին հղումներ
----------------

* Biographical Directory of Federal Judges - Brandeis, Louis Dembitz
* Works by Louis Brandeis at Project Gutenberg(անգլ.)
* Works by Louis Brandeis at LibriVox(անգլ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Բրիտանիկա (12-րդ) · Բրոքհաուս · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90209118 · BNC: a1151128x · BNF: 12159382t · CiNii: DA02845822 · CONOR: 141831267 · GND: 118659790 · ISNI: 0000000081687780 · LCCN: n79018108 · LNB: 000240972 · NKC: jn20020329004 · NLA: 35021322 · NSK: 000350775 · NTA: 069372470 · NUKAT: n2012163024 · LIBRIS: 178930 · SUDOC: 027606023 · VIAF: 97302419 · WorldCat VIAF: 97302419 |

 |

 |